Fjarskipti , upplýsingatækni og fjölmiðlun Samrunamál Samkeppniseftirlitið hefur haft til umfjöllunar kaup Sýnar hf. á Endor ehf . Fram kemur í samrunaskrá að Sýn bjóði einstaklingum , fyrirtækjum , stofnunum og opinberum aðilum alhliða fjarskipta - og fjölmiðlaþjónustu undir vörumerkinu Vodafone , Stöð 2 og öðrum vörumerkjum á sviði fjölmiðlunar . Þá segir í samrunaskrá að Endor starfi á innlendum og alþjóðlegum upplýsingatæknimarkaði . Félagið veiti ráðgjöf og þjónustu í tengslum við rekstur upplýsingakerfa . Í þessu máli er um að ræða samruna fyrirtækja sem starfa að mjög litlu leyti á sömu eða tengdum mörkuðum . Að mati Samkeppniseftirlitsins gefur rannsókn málsins ekki til kynna að markaðsráðandi staða muni myndast eða styrkjast vegna samrunans . Þá eru ekki vísbendingar um að samkeppni muni raskast að öðru leyti með umtalsverðum hætti . Af þeim sökum er það niðurstaða eftirlitsins að ekki sé ástæða til þess að aðhafast vegna þessa samruna .